laion/Wikipedia-Exotic huggingface dataset:
ניסן בן חמו

ניסן בן חמו (נולד ב-15 במרץ 1974) הוא פוליטיקאי ישראלי ששימש ראש עיריית ערד, עורך דין במקצועו. בן חמו נולד בערד. הוריו עברו מחיפה לערד והיו ממקימי העיר ומייסדיה. בוגר בית הספר תיכון אורט בעיר. התגייס לצה"ל בשנת 1992, ואת רוב שירותו ביצע ביחידת דובדבן. במהלך השירות סיים קורס קצינים והתמנה למ"פ ביחידה. השתחרר משירות קבע בשנת 1998 בדרגת רב-סרן. כיום משמש כסגן מפקד גדוד במילואים. בשנים 1999–2001 יצא לשליחות ביטחונית בדרום אמריקה. הוא בעל תואר ראשון במשפטים ותואר ראשון במנהל עסקים בהצטיינות יתרה מהמרכז הבינתחומי הרצליה והוסמך כעורך דין. כיהן כיועץ משפטי, סמנכ"ל וחבר הנהלה בחברת ההיי-טק סרגון נטוורקס מקבוצת רד-בינת. בבחירות לעיריית ערד שהתקיימו בינואר 2014 התמודד מול טלי פלוסקוב, שניצחה בבחירות כשקיבלה 55 אחוזים מקולות הבוחרים, לעומת 40.8 אחוז שניתנו לבן חמו. סיעתו, "עתיד חדש לערד", זכתה בחמישה מנדטים, והייתה הסיעה הגדולה במועצת העיר. בעקבות בחירתה של פלוסקוב לכנסת העשרים היא פרשה מראשות העיר, ובבחירות שנערכו ביוני 2015 קיבל בן חמו 71.74 אחוז מקולות הבוחרים ונבחר לראש העירייה. במהלך הבחירות לכנסת העשרים הוצב במקום ה-35 ברשימת יש עתיד לכנסת. בן חמו נבחר ברוב קולות התושבים. בבחירות אוקטובר 2018 ניצח בן חמו ברוב של 63% מקולות הבוחרים, לאחר שניצח את נציג מפלגת הליכוד שזכה לתמיכת חסידות גור בעיר ומפלגת 'כולנו'. בתקופתו כראש העירייה נפתח מרכז דיאליזה, נבנה מרכז של טיפת חלב חדשה נבנה פארק בלב העיר, כמו כן יש למעלה מ-1000 יח"ד בהקמה. בבחירות ב-2024, התמודד בן חמו לכהונה נוספת אך הפסיד ליאיר מעיין. נשוי לד"ר דבורה (דידי) מרצ'ק בן-חמו ואב לשתי בנות. ניסן בן חמו, ברשת החברתית פייסבוק יעקב לוי, ניצחון מוחץ לעו"ד ניסן בן חמו בבחירות בערד, באתר mynet (כפי שנשמר בארכיון האינטרנט), 3 ביוני 2015 מרדכי גילת, ערד: חבית אבק שריפה, באתר ישראל היום, 25 במרץ 2016 הדר חורש, "לא מתביישים לבקש פה 2 מיליון שקל על וילה", באתר TheMarker‏, 5 ביולי 2019 יהודה קונפורטס, ‏כך מונעים בריחת מוחות מערד, באתר "אנשים ומחשבים", 7 במרץ 2019 רשימת יש עתיד לכנסת, באתר ועדת הבחירות המרכזית לכנסת העשרים אריאל נוי, "ליצמן ניסה לחבל בערד, הצלחנו לגרום לחרדים לעזוב", באתר אייס, 20 ביוני 2021
קונדילרסים

קונדילרסים (שם מדעי: Condylarthra) היא סדרה של יונקים נכחדים שחיו ברחבי העולם מסוף תקופת הקרטיקון - תקופה בה שלטו הדינוזאורים בעולם ועד לאוליגוקן לפני 66.5-23 מיליון שנה. סדרה זו נחשבת לאחת הראשונות שבסדרות היונקים המודרניים והקדומה שבסדרות הפרסתנים. הם היו בעלי ראש גדול, אך לסת קצרה ושיניים חדות, וייתכן שהיו אוכלי כל, דמויי דובים בחלקם, כשאחרים ניזונו יותר ויותר מתזונה צמחונית. לרובם לא היו פרסות, אלא טפרים כמו לטורפים. ייתכן גם שהיו קשורים לבני הקבוצה הדרום-אמריקאית מרידיונגולטיים, ואולי דווקא למזוניכידים הנכחדים ולמפריטי ומכפילי הפרסה וסדרת הלווייתנאים שיצאה מהם. בסדרה הקדומה הזו התקיימו כנראה 8 משפחות: Arctocyonidae - בה הארקטוקיון Periptychidae Hyopsodontidae? - בה ההיופסודוס Meniscotheriidae Mioclaenidae פינקודונטיים (Phenacodontidae)? - ייתכן ששייכת למפריטי הפרסה Didolodontidae Sparnotheriodontidae? מדיה וקבצים בנושא קונדילרסים בוויקישיתוף קונדילרסים, באתר האנציקלופדיה של החיים (באנגלית) קונדילרסים, באתר אנציקלופדיה בריטניקה (באנגלית)
דינוצרטים

דינוצרטים (שם מדעי: Dinocerata) היא סדרה של יונקים נכחדים דמויי פרסתנים צמחוניים שדמו מאוד לקרנפים גדולים ובעלי עצמות קרניות לאורך פניהם. הם חיו בצפון אסיה ובאמריקה הצפונית ונכחדו בסוף תקופת האאוקן. לקרנפים גדולים ומוזרים אלה היו ניבים בולטים, עצמות גדולות גרמיות על מצחם, חרטומם ופניהם והלסת התחתונה עוצבה עם פתחים לניבים העליונים. הם חיו בעיקר בביצות. על קשריהם קיימים מחלוקות כשחלק מקשרים אותם עם האפרותריה האפריקנית יחד עם הפילים, השפנאים והתחשאים וכן הסדרה הנכחדת אמבריתופודיים. אחרים דווקא רואים בהם קרובים של מכפילי הפרסה או פריטי הפרסה - כמו הקרנפים האמיתיים. חוקרים אחרים מקשרים אותם לקבוצת הפרסתנים הדרום אמריקאים מרידיונגולטיים, בעיקר עם בני סדרת הקסנונולטיים. משפחה אואינתתריים (Uintatheriidae) תת-משפחה Gobiatheriinae סוג גוביאתריום (Gobiatherium) תת-משפחה Uintatheriinae סוג פרודינוצרס (Prodinoceras) סוג Probathyopsis סוג בתיופסיס (Bathyopsis) סוג יואינטתריום (Uintatherium) סוג Tetheopsis סוג אאובסילאוס (Eobasileus) גלריה: גוביאתריום לצד היפרקוריפודון (Hypercoryphodon) (מסדרת הכימולסטיים) פרודינוצרס בסביבתו אאובסילאוס לצד קרובו היואינטתריום יואינטתריום גולגולת של יואינטתריום מדיה וקבצים בנושא דינוצרטים בוויקישיתוף דינוצרטים, באתר האנציקלופדיה של החיים (באנגלית)
כימולסטיים

כימולסטיים (שם מדעי: Cimolesta) היא סדרה של יונקים נכחדים שהייתה מאבותיהם של יונקי השליה, אם כי לא בטוח שהייתה כזו בעצמה, והתפתחה כבר בסוף תקופת הקרטיקון עד לתקופת האאוקן. בני הסדרה הקדומה הזו החלו כחיות קטנות בעידן המזוזואיקון ובסיומו - בעידן הקנוזואיקון, התפתחו למגוון סוגים, גדלים, הרגלי אכילה ואורחות חיים, אך רובם הגדול היה בעל גוף קטן עד בינוני, היה פעיל בלילה וניזון מאכילת בעלי חיים קטנים, כמו האופוסומים או המכרסמים של ימינו. חלק מבני הקבוצה דווקא היו צמחוניים והגיעו לגדלים מרשימים כמו הברילמבדה (Barylambda), שהגיע למשקל 650 ק"ג; הקוריפודון דמוי-ההיפופוטם, שהגיע למשקל 700 ק"ג; וההיפרוריפודון (Hyperoryphodon). ייתכן שהם היו יונקי שליה קדומים שקשורים לקבוצת האפרותריה האפריקנית. ייתכן גם שהיו קשורים לקבוצת המרידיונגולטיים. עם זאת הם אינם נחשבים ליונקי שליה מודרניים אלא לגרסה מוקדמת שלהם. משפחה Cimolestidae משפחה Palaeoryctidae תת-סדרה Pantodonta משפחה Wangliidae משפחה Archaeolambdidae משפחה Bemalambdidae - בה הבמלמבדה משפחה Harpyodidae משפחה Coryphodontidae משפחה Barylambdidae משפחה Cyriacotheriidae משפחה Pantolambdidae משפחה Pantolambdodontidae משפחה Pastoralodontidae משפחה Titanoideidae תת-סדרה Pantolesta משפחה Pantolestidae משפחה Paroxyclaenidae משפחה Paroxyclaeninae משפחה Merialinae תת-סדרה Taeniodonta משפחה Conoryctidae משפחה Stylinodontidae - בה הסטילינודון תת-סדרה Tillodontia משפחה Esthonychidae משפחה Yuesthonychidae בעלי שליה כיסאים ספרסודונטה אאוטריקונודונטים דריולסטים מדיה וקבצים בנושא כימולסטיים בוויקישיתוף
תיילקוסמילוס

תיילקוסמילוס (שם מדעי: Thylacosmilus; מילולית: "סכין חותכת כיסאית") הוא סוג נכחד מקבוצת בעלי ניבי חרב שהשתייך לסדרה הקדומה ספרסודונטה, באמריקה הדרומית בסוף תקופות המיוקן-פליסטוקן. הוא השתייך למשפחת התיילוקוסמיים והיה הגדול שבבני המשפחה. מאובניו של התיילקוסמילוס התגלו בארגנטינה במחוזות: קטמרקה, אנטרה ריוס ובלה פמפה והם נחקרו בידי הפלאונטולוג האמריקני אלמר ריגס שנתן לו את שמו. סוג זה כלל מין אחד - Thylacosmilus atrox. התיילקוסמילוס היה חזק ובעל ניבים ארוכים ושקל 80–130 קילוגרם ומילא את גומחתו של היגואר של היום באמריקה הדרומית. כמותו הוא היה טורף מטיל אימה התוקף בעיקר ממארב והורג את טרפו בנשיכה חזקה. לסתותיהם התחתונות התאימו לשיני החרב שלהם והתעקלו מטה ובקצותיהם הסתיימו במעין "נדן" שצמח מבסיס הלסת. על אף מראהו, לא היה התיילקוסמילוס קרוב לחתוליים, ובכלל לא היה בעל שליה אלא קרוב רחוק של הכיסאים. למעשה היה התיילקוסמילוס אחד מהטורפים הגדולים ביותר בקבוצת מטאתריה, יחד עם אריה הכיס האוסטרלי. התיילקוסמילוס חי רק באמריקה הדרומית ונכחד בסוף תקופת המיוקן. לאחר היכחדותו ובמהלך ההחלפה האמריקנית הגדולה, הגיעו לאמריקה הדרומית טורפים מקבוצת החתוליים השנחרבים, כמו הסמילודון הענק, והחליפו את מקומו בטבע. יונק זה הופיע במשחק עולם היורה: המשחק. מדיה וקבצים בנושא תיילקוסמילוס בוויקישיתוף תיילקוסמילוס, באתר האנציקלופדיה של החיים (באנגלית) תיילקוסמילוס, באתר GBIF (באנגלית) תיילקוסמילוס, באתר אנציקלופדיה בריטניקה (באנגלית)
חוזה (פירושונים)

האם התכוונתם ל... חוזה – ביטוי חברתי משפטי להסכמה הנובעת ממפגש רצונות בין שני צדדים כשירים. נביא – חוזה במשמעות של נבואה חוזה (תכנות) – תכנות לפי חוזה (באנגלית: Design by Contract) היא שיטת עיצוב תוכנה, המתבססת על הגדרת מפרטים פורמליים, מדויקים וניתנים לאימות עבור ממשקים של רכיבי תוכנה. חוסה
גסטורניס

גסטורניס (שם מדעי: Gastornis; בעבר נקרא דיאטרימה) הוא סוג נכחד של עוף ענקי חסר יכולת תעופה מעידן הקנוזואיקון שהתגלה בכמה אתרים באירופה, מזרח אסיה ומין אחד באמריקה הצפונית. הוא היה בגודל של יען או של עוף המואה הנכחד וגובהו הגיע לשני מטרים. הגסטורניס דמה מאוד לעופות האימה הטורפים מאמריקה הדרומית, אך היה קרוב יותר לאווזים של היום. הוא היה בעל מקור עצום שהיה ארוך, רחב ודחוס ביותר וגולגולת ועיניים קטנות יותר. הכנפיים היו קטנות עד זעירות והרגליים ארוכות מאוד. קיימת מחלוקת ממה ניזון הגסטורניס: בעבר הוא נחשב לצייד שהזכיר את עופות האימה, אך לאחר שלא מצאו פריטי עצמות או שרידי חיות במאובנים הנפוצים שלו, נטען שהמקור הותאם לליקוט עלים וזרעים קשיחים מהענפים. עם זאת, ייתכן שעקב גודלו הוא גיוון בתזונתו וצד כמה יונקים קטנים וזוחלים ששוטטו ביערות באותה תקופה. המאובנים נמצאו בעיקר באירופה, וכמה התגלו במזרח אסיה (בעיקר בסין). עם זאת מין אחד הצליח לעבור את מצר ברינג ולהגיע לאמריקה הצפונית. כל מיני הגסטורניס נכחדו בתקופת האאוקן לפני 45 מיליון שנה מהיום. את המאובנים הראשונים של העוף הפרהיסטורי גילה בשנת 1855 הפיזיקאי והממציא הצרפתי גסטון פלנטה, שהמציא את סוללת עופרת-חומצה שהייתה הסוללה החשמלית הנטענת הראשונה. על שמו נקרא הגסטורניס. הגסטורניס נראה במספר תוכניות וסרטים: הגסטורניס מוצג בסרט מ-1918 "The Ghost of Slumber Mountain". בסדרה "Valley of the Dinosaurs" ישנו פרט גסטורניס באחד הפרקים. הגסטורניס משוחזר בפרק הראשון של הסדרה ללכת עם חיות. הוא מוצג שם כטורף-העל של תקופת האאוקן וצד את היונקים הקדומים כמו הלפטיקטידיום והפרופלאותריום. ככל הנראה הגסטורניס לא היה טורף כמו שהוא מוצג בסדרה. בסרטי עידן הקרח נראים פרטי גסטורניסים, אשר חיים לצד חבורת יונקים צמחוניים. הם מוצגים דומים מעט ליענים ואחת מהם מנסה לתקוע את ראשה באדמה. הגסטורניס נראה במשחקי המחשב Jurassic Park Builder ובעולם היורה: המשחק, שם הוא מוצג כטורף גדול הדומה לפורוסרקוס, בניגוד למה שמסיקים שהוא כיום. בסדרה "Life After Dinosaurs" מוצג גסטורניס בקטעים מאוד דומים לקטעים בהם הוצג ב"ללכת עם חיות". מדיה וקבצים בנושא גסטורניס בוויקישיתוף גסטורניס, באתר GBIF (באנגלית)
פנגולין עצים

פנגולין עצים (שם מדעי: Phataginus) הוא סוג קטן של פנגולניים - אוכלי נמלים בעלי שריון אצטרובלי מאפריקה ואסיה. המינים בסוג זה חיים רק על עצים ביערות הגשם של אפריקה המשוונית. בעבר שויכו לסוג פנגולין (Manis). פנגולין עצים קטן (Phataginus tricuspis) פנגולין עצים גדול (Phataginus tetradactyla) מדיה וקבצים בנושא פנגולין עצים בוויקישיתוף פנגולין עצים, באתר NCBI (באנגלית) פנגולין עצים, באתר GBIF (באנגלית)
פנגולין גדול

פנגולין גדול (שם מדעי: Smutsia) הוא סוג של פנגולניים אוכלי נמלים בעלי שריון אצטרובלי מאפריקה. בני סוג זה חיים בסוואנות של אפריקה שמדרום לסהרה והם כוללים שני מינים גדולים יותר משאר בני המשפחה. הם פעילים בעיקר בלילות. בעבר שויכו לסוג פנגולין (Manis). בסוג שני מינים: פנגולין ענק (Smutsia gigantea) פנגולין הכף (Smutsia temmincki) פנגולין גדול, באתר NCBI (באנגלית) פנגולין גדול, באתר האנציקלופדיה של החיים (באנגלית) פנגולין גדול, באתר GBIF (באנגלית)
בלאמי

האם התכוונתם ל... וולט בלאמי – כדורסלן אמריקאי מת'יו בלאמי – מוזיקאי בריטי קרייג בלאמי – כדורגלן ולשי המפקח בלאמי – סרט צרפתי
פורום המכללות הטכנולוגיות

פורום המכללות הטכנולוגיות מייצג 23 מכללות טכנולוגיות בישראל. המכללות החברות בפורום מפוקחות ומתוקצבות על ידי המכון הממשלתי להכשרה טכנולוגית (מה"ט) שבמשרד העבודה, הרווחה והשירותים החברתיים. במכללות לומדים כ־26,000 סטודנטיות וסטודנטים רובם הגדול לתואר הנדסאי. חלק מהמכללות הטכנולוגיות סמוכות אקדמיה, חלקן עצמאיות וחלקן מכללות המנוהלות על ידי רשתות חינוך בפריסה ארצית. במסגרת הפורום פועלות המכללות הטכנולוגיות לגיבוש מדיניות משותפת במגוון נושאים העומדים על סדר יומם של המכללות הטכנולוגיות ובכלל זה: ייצוג המכללות אל מול מה"ט ואגף התקציבים, בין פעולות הפורום נמנות פעולות של מעקב אחר ביצוע החלטות, כתיבת ניירות עמדה, ייצוג אל מול גורמי הכנסת והממשלה, קיום ימי חשיפה עם גורמים במגזר השלישי ועוד. הפורום הוקם בשנת 2011 ומורכב מהנהלה מורחבת בה חברים מנהלי מכללות טכנולוגיות . יו"ר הפורום היא ד"ר יוכבד פנחסי אדיב (מנהלת הנדסאים באריאל -המכללה הטכנולוגית). מנהל הפורום הוא יעקב דור (מנכ"ל המכללה הטכנולוגית באר שבע). בשנת 2013 במסגרת המאבק הראשון של פורום המכללות הטכנולוגיות נחתם סיכום תקציבי ומבני על מתווה רב שנתי לתחום ההשכלה הטכנולוגית אשר הגדיל את התקציב ואפשר למנוע את הקריסה הכלכלית הצפויה של רוב המכללות. המכללה להנדסאים סכנין המכללה הטכנולוגית תל חי רשת המכללה למנהל (5 מכללות טכנולוגיות) המכללה הטכנולוגית כנרת בית הספר להנדסאים המכללה האזורית אשקלון המרכז הטכנולוגי להנדסאים ספיר הקריה להנדסה וטכנולוגיה הנדסאים באריאל המכללה הטכנולוגית רופין בית הספר הארצי להנדסאים קריית הטכניון חיפה רשת אורט (7 מכללות טכנולוגיות) המכללה הטכנולוגית נצרת עילית - יזרעאל המכללה הטכנולוגית באר שבע ועד ראשי האוניברסיטאות ועד ראשי המכללות האקדמיות הציבוריות המכללות הטכנולוגיות - תמונת מצב - הכנסת מרכז מידע ומחקר- 2016 ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
תסמונת האישה המוכה

תסמונת האישה המוכה מוכרת כמצב פסיכולוגי המתאר אישה שעקב התעללות פיזית עקבית וקשה על ידי בן-זוגה הופכת למדוכאת ולבלתי מסוגלת ליזום פעולה שתאפשר לה להימלט מההתעללות. מצב זה מסביר מדוע נשים שעוברות התעללות, בדרך כלל, אינן פונות לקבלת סיוע חיצוני, אינן נאבקות במתעלל, או עוזבות את הסיטואציה הקורבנית. אותן נשים סובלות מדימוי עצמי נמוך ולעיתים קרובות מאמינות שהן האשמות בהתעללות. נשים כאלה יסרבו, במרבית המקרים, להתלונן במשטרה נגד בן הזוג המתעלל ויתנגדו לכל הצעת עזרה, פעמים רבות אף יהפכו בעצמן לאלימות ומתעללות כלפי אלה המציעים להן סיוע. למרות שמצב זה בדרך כלל נוגע לנשים וילדים, לעיתים רחוקות תסמונת זו יכולה להופיע גם אצל גברים. דבר שנוי במחלוקת הוא ההגנה שמוענקת בפני החוק לאדם שהיה קורבן להתעללות ממושכת קודם לכך שתקף, או הרג את אותו אדם שהתעלל בו, או נהג באלימות פיזית או מינית כלפי אחרים בפקודתו או בבקשתו של המתעלל. בארצות הברית אין תמימות דעים במדע הרפואה באשר לכך שהתעללות מסוג זה סופה במצב נפשי החמור דיו כדי להגיע לקריטריון החוקי של אי-שפיות הדרוש תחת חוק McNaghten, האומר שהאדם שחווה התעללות לא היה מסוגל להבדיל בין טוב לרע ברגע ביצוע העברה.לעיתים משתמשים במושג "תסמונת האישה המוכה" גם במובן המאטפורי, כהתנהגות של קבוצה המבקשת להיכנע ולפייס את התוקפן באופן נואש. הכחשה - האישה מכחישה שהיא אישה מוכה וחושבת שהאירוע האלים היה חד פעמי. אשמה - האישה מאמינה שהיא זאת "שהביאה את זה על עצמה", והיא התנהגה לא כשורה והאלימות של בן זוגה הם ההשלכות לכך. הארה - האישה מבינה שזה לא אשמתה ובן הזוג שלה הוא האשם בכך שהוא אדם אלים. אחריות - היא מבינה שהיחיד שיש לו את האחריות והכוח זהו בן הזוג. במקרים רבים ייתכן שהאישה תנסה לברוח מן הקשר בשלב זה. תסמונת סטוקהולם
עלי מוחמד

האם התכוונתם ל... עלי מוחמד שיראזי, הבאב – מבשרה של הדת הבהאית. עלי מוחמד מוג'ור – ראש ממשלת תימן לשעבר. עלי מוחמד (כדורגלן) – כדורגלן ניז'רי. עלי מוחמד (כדורסלן) – כדורסלן אמריקאי-טורקי, המוכר גם כבובי דיקסון. מוחמד עלי עלי מוחמד
הגמונה (ירח)

הגמונה (נקרא גם Jupiter XXXIX) הוא אחד מירחיו של כוכב הלכת צדק אשר התגלה בשנת 2003 על ידי קבוצה של אסטרונומים מאוניברסיטת הוואי בהדרכתו של האסטרונום סקוט שפרד. לאחר גילויו קוטלג הירח בשם S/2003 J 8. קוטרו של הגמונה הוא 3 קילומטרים ומהירותו בעת הקפתו את צדק היא 2.35 ק"מ לשנייה. רדיוס מסלולו של הגמונה סביב צדק הוא 23,703,000 ק"מ ומשך זמן הקפתו סביב צדק הוא 745.500 יממות. הגמונה בעל בהירות נראית של 22.8. הגמונה בעל אלבדו של 0.04 ואקסצנטריות של 0.328. הוא נקרא על שם הגמונה, שהייתה אחת החאריטות ובתו של זאוס. הגמונה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה וספונדה.
מקס זסלופסקי

מקס זסלופסקי (באנגלית: Max Zaslofsky;‏ 7 בדצמבר 1925 - 15 באוקטובר 1985) היה כדורסלן ומאמן יהודי-אמריקאי, ששיחק במשך 10 עונות בליגת ה-NBA מעמדת הקלע. היה מוכר בכינויו "סלאטס" (Slats). נחשב בעיני רבים כאחד הכדורסלנים הטובים ביותר שאינם חברים בהיכל התהילה של הכדורסל. זסלופסקי נולד בברוקלין, ניו יורק, להורים יהודים ממוצא רוסי. בשנת 1943 סיים את לימודיו התיכוניים בברוקלין, ולאחר מכן שירת במשך שנתיים בצי האמריקאי במהלך מלחמת העולם השנייה. בשנת 1945 החל ללמוד ולשחק באוניברסיטת סנט ג'ון בניו יורק, אך עזב את המכללה כבר אחרי שנה אחת בה קלע 7.8 נקודות בממוצע למשחק. בשנת 1946 חתם בקבוצת שיקגו סטאגס, אשר שיחקה בליגת ה-BAA שזה עתה הוקמה (ושהתמזגה מאוחר יותר לליגת ה-NBA). כבר בעונתו הראשונה בקבוצה, בגיל 21, קלע 14.4 נקודות למשחק ונבחר לחמישיית העונה. זסלופסקי היה השחקן הצעיר ביותר להיבחר לאחת מחמישיות העונה במשך 59 שנים, עד עונת 2005/2006 בה נבחר לברון ג'יימס שהיה צעיר יותר בכ-20 ימים. באותה עונה העפילה שיקגו לגמר ה-BAA, בו הפסידה לפילדלפיה ווריורס בתוצאה 1–4. בעונתו השנייה היה זסלופסקי הקלע השני בטיבו ב-BAA (אחרי ג'ו פולקס), כשקלע 21.0 נקודות למשחק. בשתי העונות הבאות המשיך להציג יכולת טובה במדי הסטאגס, והוביל את קלעי קבוצתו עם 20.6 ו-16.4 נקודות למשחק, בהתאמה. בסיום עונת 1949/1950 התפרקו הסטאגס, וזסלופסקי נבחר ב"דראפט הפירוק" על ידי ניו יורק ניקס. בשלוש עונותיו בניו יורק הוביל את הניקס, לצד הפאוור פורוורד הארי גלאטין, לשלושה הפסדים רצופים בסדרת גמר ה-NBA. בעונת 1951/1952 שותף לראשונה במשחק האולסטאר של ה-NBA, שנחנך בעונה הקודמת. בעונות 1954 ו-1955 שיחק עבור בולטימור בולטס, מילווקי הוקס ופורט ויין פיסטונס, ובמהלך עונת 1955/1956 פרש ממשחק, בגיל 29. בשנים 1967–1969 אימן את קבוצת ניו ג'רזי אמריקנס/ניו יורק נטס מליגת ה-ABA, שרשמה בתקופתו מאזן ניצחונות שלילי 53–103. זסלופסקי נבחר לחמישייה הראשונה של העונה בכל ארבע עונותיו הראשונות בליגה, וממוצעי הקריירה שלו עומדים על 14.8 נקודות, 2.8 ריבאונדים ו-2.0 אסיסטים למשחק. בעת פרישתו דורג במקום השלישי ברשימת קלעי הליגה, עם 7,990 נקודות (אחרי ג'ורג' מייקן וג'ו פולקס). בשנת 1971 נכלל ברשימת 25 המתמודדים ל"קבוצת כל הזמנים של ה-NBA", שנבחרה במסגרת ציון 25 שנים להקמת הליגה. זסלופסקי הוא אחד משני מתמודדים בלבד אשר מעולם לא נבחרו להיכל התהילה של הכדורסל (האחר הוא בוב פיריק). בשנת 1983 הונצח במוזיאון יד לאיש הספורט היהודי, המוכר כ"היכל התהילה של הספורטאים היהודים". נפטר בשנת 1985 ממחלת הלוקמיה, בהיותו בן 59. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA ביוגרפיה, באתר jewsinsports.org מקס זסלופסקי באתר יד לאיש הספורט היהודי מקס זסלופסקי, באתר "Find a Grave" (באנגלית) זסלופסקי זכה באותה עונה בתואר מלך הסלים של ה-NBA מאחר שסך הנקודות שקלע (1,007) היה גבוה משל פולקס (949). דירוג השחקנים הטובים ביותר שאינם חברים בהיכל התהילה, באתר espm.com דירוג השחקנים הטובים ביותר שאינם חברים בהיכל התהילה, באתר notinhalloffame.com ביוגרפיה של מקס זסלופסקי, באתר jewsinsports.org סטטיסטיקות הקריירה של זסלופסקי בליגת המכללות, באתר sports-reference.com הידיעה על פטירתו של זסלופסקי, באתר הניו יורק טיימס סיכום עונת 1947/1948 ב-BAA, באתר basketball-reference.com סטטיסטיקות הקריירה של זסלופסקי ב-NBA, באתר basketball-reference.com הקלעים המובילים בתולדות ה-NBA, נכון לסוף עונת 1954/1955, באתר basketball-reference.com דף השחקן באתר יד לאיש הספורט היהודי
דן גרלינג

דן גרלינג (באנגלית: Dan Gerling‏; 10 באוקטובר 1936 – 26 במרץ 2016) היה אנטומולוג ישראלי ואוצר נלווה במוזיאון הטבע ע"ש שטיינהרדט. גרלינג נולד בישראל להיינץ ואלזה גרלינג. בין השנים 1956–1959, למד לתואר ראשון בחקלאות באוניברסיטה העברית בירושלים. בשנת 1965 השלים את עבודת הדוקטורט באוניברסיטת קליפורניה בברקלי, שם התמחה בביולוגיה של פרזיטואידים, צרעות טפיליות, ובהדברה ביולוגית. לאחר פוסט דוקטורט במכון לחקירת קרקע יבשה באוניברסיטת קליפורניה בריברסייד, והשלמת פוסט-דוקטורט, גרלינג הצטרף לסגל אוניברסיטת תל אביב ב-1966. מחקריו עסקו בחרקים מזיקים והאויבים שלהם, ובעיקר בכנימת עש הטבק וצרעות טפיליות, וכן בהדברה ביולוגית. גרלינג שימש כיועץ בארץ ובעולם בתחומים אלו, ושיתף פעולה עם פרויקטים בתחום בטיחות המזון העולמית באפריקה ובאסיה. גרלינג היה שותף בהקמת המפעל הראשון להדברה ביולוגית בשדה אליהו. היה נשוי לנעימה ואב לעפרה, ארנה ומיכל. נפטר בגיל 79 ברמת השרון. גרלינג תרם תרומה גדולה למדע האנטומולוגיה בישראל, וקידם את תחום ההדברות הביולוגיות בישראל. הוא כתב שני ספרים, וחיבר מעל 100 מאמרים מדעיים בנושאים אלה. גרלינג גילה שאפשר לטפל בכנימת עש הטבק באמצעות צרעות טפיליות, התמקד באקולוגיה ובהתנהגות חרקים, ובמיוחד בכנימות עש ובאויבים הטבעים שלהם, וחקר את התנהגותם של אויבים טבעים אלו בשדה, ואת השפעתם על אוכלוסיית השדה, וזאת בשביל לבדוק האם ניתן להשתמש בהם למטרת הדברה טבעית. בין מחקריו הרבים הוא עסק ב: יחסים טריטרופיים בין הצמחייה הרב שנתית במזרח התיכון לבין הכנימות וטפיליהם. ההתנהגות של 2 סוגים של טפילי הכנימות (אנקרסיה וארטמוכרוס). ביולוגיה של Cales noacki שהוא טפיל של סוג אחר של כנימות. הוא ראה שהטפילים השונים מטילים ביצה על הכנימה וכשהזחל בוקע הוא הורג את הכנימה המארחת. Prof. Dan Gerling Late, באתר אוניברסיטת תל אביב (באנגלית) Dan Gerling - biology professor
בד"ץ מחזיקי הדת

בד"ץ מחזיקי הדת הוא בית דין וגוף כשרות של חסידות בעלז בישראל. בית הדין הוקם בשנת תש"מ (1980), בהרכב הדיינים הרב ישעיה שנייבאלג (רבו של בני ראם), הרב שמואל זאב ראטה (דומ"צ באויהעל ובהמשך רב החסידות באנטוורפן), הרב משה שובקס (ראש ישיבת בעלז) והרב חיים יחיאל רויטמן. הקמתו לוותה בהתנגדות חריפה של העדה החרדית, בטענה שאין רשות לפתוח בית דין בירושלים ללא הסכמתם. בהמשך הוקמה מערכת כשרות מטעם בית הדין. בראש המערכת עמדו הרב חיים יחיאל רויטמן, הרב יצחק צבי שפרינצלס, הרב יוסף אפרתי והרב חיים דוד שובקס. בין החברות שעליהן מפקח בית הדין הן טבעול ותנובה. לבד"ץ היו מערכות שחיטה עצמאיות. בשנת תש"ע התאחדו עם התאחדות קהילות החרדים בארץ הקודש ולאחר סגירתו הצטרפו למערכת השחיטה קהילות החרדים (של הרב ישראל פישביין מחסידות גור). בין חברי הבד"ץ: הרב שמואל ישכר רוזנגרטן (כיהן גם כראש ישיבות בעלז, נפטר בתש"ף) הרב חיים צבי שפירא (ראש בית הדין, ראש ישיבת בעלז בבני ברק ורב קהל חסידים רמת אהרן) הרב חיים פסח הורוביץ (רב החסידות באשדוד) הרב יעקב גרינוולד (רב בית הכנסת קהילות יעקב וראש כולל עיון של החסידות בבני ברק) הרב אברהם צבי דירנפלד (רב החסידות בבית שמש וראש כולל עיון של החסידות בירושלים) הרב מאיר צבי ברנד (ראש כולל שומרי החומות) הרב שמאי קהת הכהן גרוס (דיין ופוסק החסידות) הרב פינחס ליבוש פדווא (היה רב החסידות בציריך-שווייץ, באמסטרדם ובקריית גת. מאז 2022 רב החסידות באנטוורפן.) ידיעון כשרות שנת תשמ"ז של מחזיקי הדת. היברובוקס. ידיעון כשרות שנת תש"נ של מחזיקי הדת. היברובוקס. ידיעה על הקמת מערכת הכשרות בידיעון מחזיקי הדת תשמ"ט משה ויסברג, התרגשות באנטוורפן: רב חדש מונה בקהילה, בחדרי חרדים, 31 באוגוסט 2022 ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
פרס יצחק בן-צבי

פרס יצחק בן-צבי הוא פרס להיסטוריה המוענק לזכרו של יצחק בן-צבי על ידי יד יצחק בן-צבי. הפרס ניתן על ספר מחקר או על מפעל חיים, בשני תחומים - "תולדות ארץ ישראל ויישובה" ו"קהילות ישראל במזרח". את הפרס יזם הנשיא השני יצחק בן צבי ורעייתו רחל ינאית לזכר בנם עלי בן-צבי, שנהרג במלחמת העצמאות בקרב על בית קשת ב-16 במרץ 1948, תשעה ימים בלבד לפני שהיה אמור להינשא. אתר האינטרנט הרשמי של פרס יצחק בן-צבי רשימת זוכי פרס יצחק בן-צבי בעבר, באתר www.ybz.org.il פרס בן-צבי הוענק לאברהם בן יעקב, הצופה, 23 בפברואר 1956 שלמה נקדימון, תעלומת מותו של עלי, בנו של נשיא המדינה השני, יצחק בן־צבי, בקרב בתש"ח, באתר הארץ, 1 במאי 2014 חולקו הפרסים ע"ש הנשיא המנוח י. בן־צבי, מעריב, 10 במאי 1967 עצרת־זכרון ליצחק בן-צבי, על המשמר, 24 באפריל 1968 הערב - חלוקת פרסי בן-צבי, דבר, 28 בנובמבר 1977 פרס בן צבי לשולמית לסקוב, דבר, 10 במאי 1981 הודעת השופטים, באתר יד בן צבי פרס בן צבי לפרופ' יוסף עופר וד"ר יהונתן יעקבס מהמחלקה לתנ"ך, 21 במרץ 2017
ורונה (פירושונים)

האם התכוונתם ל... ורונה (נפה) – נפה במחוז ונטו באיטליה ורונה – עיר עתיקה באיטליה, בירת נפת ורונה הלאס ורונה – קבוצת כדורגל איטלקית קייבו ורונה – קבוצת כדורגל איטלקית סקאליג'רה ורונה – קבוצת כדורסל איטלקית וארונה – אל השמים, המים, האוקיינוסים ומגן האלמוות, במיתולוגיה ההודית ורונה (גוף טרנס-נפטוני) – גוף טרנס-נפטוני בחגורת קויפר אשר נכלל בקטגוריה של כוכב לכת מינורי וקרוי על שם האל ורונה וורונה (עוף) – עוף אשר חי בקרטיקון העליון של מדגסקר ליאור ורונה – איש עסקים ישראלי ורנה (פירושונים)
כאן

האם התכוונתם ל... תקשורת "כָּאן" – המותג בו מוכר תאגיד השידור הישראלי כָּאן 11 – ערוץ הטלוויזיה של תאגיד השידור הישראלי "מַכַּאן", מותג של תאגיד השידור הציבורי במדיה בערבית מַכַּאן 33 – ערוץ טלוויזיה של תאגיד השידור הישראלי המשדר בשפה הערבית רדיו מַכַּאן (נקרא בעבר "כָּאן מַכַּאן") – תחנת רדיו של תאגיד השידור הישראלי המשדרת בערבית (החליפה את "קול ישראל בערבית") "מִכָּאן" – מותג העבר של הערוץ הקהילתי (הידוע גם כ"ערוץ 98" וכ"הטלוויזיה החברתית") על שם הזכיינית שהפעילה אותו כָּאן (קבוצת תקשורת) – קבוצת תקשורת שהתמודדה במכרז ערוץ 2 בשנת 2005 אך לא נבחרה, פורקה בסוף שנת 2007 אחר כָּאן (שיר) – פזמון שנכתב והולחן על ידי עוזי חיטמן ובוצע על ידי אורנה ומשה דץ בתחרות אירוויזיון 1991 ג'פרי כָאן (Khan‏; יליד 1958) – בלשן בריטי העומד בראש הקתדרה ללימוד עברית באוניברסיטת קיימברידג' כן (פירושונים) קאן (פירושונים) קן (פירושונים)